**REBALANS BUDŽETA**

**za 2019. godinu**

**(obrazloženje)**

 Na osnovu člana 37. Zakona o budžetima u Federaciji BiH, (“Službene novine FBiH” broj: 102/13, 9/14, 13/14,8/15, 91/15, 102/15, 104/16, 5/18 i 11/19), a na osnovu ukazane potrebe, pristupa se izradi prijedloga izmjena i dopuna budžeta Općine Konjic za 2019. godinu.

 Izmjene i dopune budžeta ili rebalans je obavezan postupak u situaciji kada se ocijeni da prihodi ili rashodi odstupaju od predviđanja utvrđenih u budžetu što uzrokuje neostvarivanje jednog od najznačajnijih budžetskih principa – uravnoteženosti.

 Uzrok mogu biti nepredviđeni ili nerealno predviđeni rashodi, neočekivana, neblagovremena ili loše procjenjena naplata prihoda, kao i ekonomske ili prirodne nepogode.

 Rebalans budžeta vrši se po istom postupku koji se primjenjuje kod usvajanja budžeta i time se prvobitni budžet stavlja van snage.

Zbog ukazane potrebe za rješavanjem određenih radnji koje nisu bile predviđene budžetom, a da ne bi došlo do neuravnoteženosti budžeta predlaže se Općinskom vijeću da usvoji Rebalans budžeta za 2019 god. po stavkama kako slijedi:

**700000/810000– PRIHODI i PRIMICI** (stavka umanjena u ukupnom iznosu 135.000,00 KM)**:**

Zbog postizanja uravnoteženosti Budžeta Općine Konjic, a na osnovu urađenih analiza i pokazatelja izvršenja budžeta, te procjene priliva i trenda naplate prihoda do kraja budžetske 2019 godine korigovane su, odnosno izmjenjene sljedeće stavke prihoda i primitaka:

**720000 - Neporezni prihodi**: Umanjeni ukupno za 160.000,00 KM što je za 1,48 % manje u odnosu na planirani iznos. Izmjene neporeznih prihoda odnose se na sljedeće:

* 722434 - Naknada za korištenje građ.zemljišta umanjena za 320.000,00 KM u odnosu na planiranu vrijednost (Na osnovu „Presude Ustavnog suda FBiH“, koja objavljena u Službenim novinama FBiH br. 94/18, odredbe Zakona o građevinskom zemljištu FBiH u dijelu koji se odnosi na naknadu za korištenje građ.zemljišta nisu u skladu sa Ustavom FBiH. Iz tog razloga u 2019 godini neće se fakturisati ova naknada).
* 722443 - Naknada za korištenje hidroakumulacionog objekta izgrađenog na potopljenom području (s obzirom da je Pravilnikom o knjigovodstvu budžeta FBiH i kontnim planom koji čini njegov sastavni dio, predviđeno da se naknada od hidroakumulacije knjiži na konto 722443 umjesto konta 722449, to je urađena i izmjena u prvobitnom Budžetu u dijelu koji se odnosi na neporezne prihode).
* 722581 – Poseb. nakn. za zašt. od prir. i dr. nesr. na neto platu – uvećana za 110.000,00 KM zbog očekivanih većih priliva.
* 722582 – Posebna naknada za zaštitu od prirodnih i drugih nesreća-od dr.samost. djelatnosti - uvećana za 28.000,00 KM, zbog veće naplate ovog neporeznog prihoda u prvom tromjesečju 2019 god. u odnosu na planiranu vrijednost.
* 722583 – Naknada za vatrogasne jedinice iz premije osiguranja imovine od požara i prirodnih sila (nova stavka u Budžetu u iznosu 3.000,00 KM-pojavljuje se u izvršenju za I kvartal, a nije bila planirana prvobitnim budžetom).
* 722584 – Naknada iz funkcionalne premije osiguranja od autoodgovornosti za vatrogasne jedinice (nova stavka u Budžetu u iznosu 2.000,00 KM- nije bila planirana prvobitnim budžetom, a pojavljuje se u izvršenju za prvo tromjesečje 2019 god.).
* 722631 – Prihodi od pružanja usluga drugima (nova stavka u Budžetu u iznosu 2.000,00 KM-pojavljuje se u izvršenju za I kvartal, a nije bila planirana prvobitnim budžetom).
* 722791 – Ostale neplanirane uplate – Ova stavka uvećana za 15.000,00 KM zbog veće naplate ovog neporeznog prihoda u u prvom tromjesečju 2019 god. u odnosu na planiranu vrijednost.

**730000** - **Tekući transferi:** Ova budžetska stavka uvećana je u ukupnom iznosu od 25.000,00 KM, što je za 0,60 % više u odnosu na planiranu vrijednost tekućih transfera. Ova izmjena odnosi se na konto 733100 -Prihodi od donacija, koji je uvršten u rebalansirani budžet zbog očekivanih uplata, odnosno donacija od fizičkih i pravnih lica povodom sportske manifestacije humanitarnog karaktera „Konjički noćni cener“ (noćna utrka).

**600000/820000- RASHODI i IZDACI** (stavka umanjena u ukupnom iznosu 135.000,00 KM)**:**

Na osnovu analize budžetskih stavki i njihovog izvršenja, te očekivanog izvršenja do kraja budžetske 2019 godine, a da bi se postigla uravnoteženost Budžeta Općine Konjic, izmjenjene su sljedeće stavke rashoda i izdataka:

**611100 – Bruto plate zaposlenih** - Ova budžetska stavka uvećana za 29.329,00 KM. Ova stavka se uvećava zbog eventualnog zaposlenja jedne osobe u JU Centar za soc.rad koja je angažovana po Ugovoru o djelu, ukoliko budu zakonom ispunjeni uslovi za raspisivanje i provođenje konkursne procedure, kao i zbog angažovanja 5 osoba koje obavljaju pripravnički staž u JU Centar za soc.rad, a čija isplata nije planirana u budžetu JU Centar za soc.rad.

**611226 – Naknada za prijevoz na posao i sa posla -** Ova budžetska stavka uvećana za 320,00 KM iz razloga što je jedan od uposlenika JU Centar za soc.rad promijenio prebivalište, te mu shodno tome pripada i odgovarajuća naknada u skladu sa zakonom.

**611226 – Naknada na ime poklona zaposlenicima povodom državnih i vjerskih praznika i sl. -** Ova budžetska stavka uvrštena u rebalansirani budžet u iznosu 31.891,00 KM na ime naknada povodom državnih i/ili vjerskih praznika ili jubileja i sl. za 2019 godinu. Radi se o isplati naknade u visini 30% prosječne neto plate u FBiH, u skladu za zakonskim odredbama za uposlenike Jedinstvenog organa uprave, Općinskog javnog pravobranilaštva, te uposlenike JU Centar za soc.rad.

**612000 – Doprinos poslodavca -** Ova budžetska stavka uvećana za 3.079,00 KM, tj. sa 310.433,00 KM na 313.512,00 KM, i ovo povećanje je vezano sa stavkom 611100-Bruto plate zaposlenih (na osnovu prijedloga JU Centar za soc.rad za izmjenama i dopunama budžeta).

**613510 – Izdaci za gorivo** –Ova budžetska stavka uvećana za 1.500,00 KM, na osnovu zahtjeva JU Centar za soc.rad, zbog povećanog obima poslova i rada na terenu.

**613976- Ostali izdaci za dr. samost. djel.-ugov. o djelu-bruto iznos**-Ova stavka rashoda je uvećana za 17.889,00 KM (na osnovu prijedloga JU Centar za soc.rad za izmjenama i dopunama budžeta) po osnovu dodatnog angažovanja 2 osobe u JU Centar za soc.rad za poslove evidentiranja i ažuriranja podataka vezano za ostvarivanje prava iz oblasti socijalne i dječije zaštite, kao i isplata za članove Upravnog odbora, te isplate za osobu angažovanu na održavanje čistoće.

**613983 - Posebna naknada za neto dohodak** - Stavka uvećana za 177,00 KM, tj. sa 15.000,00 KM na 15.177,00 KM, i ovo povećanje je vezano sa stavkom 611100-Bruto plate zaposlenih (na osnovu prijedloga JU Centar za soc.rad za izmjenama i dopunama budžeta).

**614122 – Transfer za sport** – Povodom sportske manifestacije „Konjički noćni cener“ (noćna utrka)

ova stavka je uvećana za 15.000,00 KM (Ovo povećanje je vezano sa stavkom na prihodovnoj strani budžeta - 733100-Prihodi od donacija).

**614241 -Transfer za posebne namjene-elementarne nepogode -** Stavka uvećana za 35.150,00 KM u odnosu na prvobitni budžet. Naime radi se o iznosu od 65.150,00 KM što predstavlja 50 % odobrenih novčanih sredstava za čišćenje snijega u periodu decembar 2018-januar 2019 (kada je proglašeno stanje elementarne nepogode) iz sredstava za zaštitu i spašavanje. Ostatak od 50 % sredstava obezbjeđen je iz tekuće rezerve.

**614414 – Poslovni inkubator-materijalni troškovi** -Ova stavka je uvrštena u rebalansirani budžet u iznosu 6.000,00 u cilju nesmetanog funkcionisanja i održavanja poslovnog inkubatora (1.000,00 KM mjesečno - za drugo polugodište 2019 godine).

**614423 - Održavanje zelenih površina i gradskih ulica -** Radi kvalitetnog pružanja komunalnih usluga i održavanja gradskih ulica čistim, te održavanja zelenih površina, pored redovnog mjesečnog finansiranja za te usluge, tokom 2019 godine došlo je do izdvajanja i za: nabavke guma i hidraulične pumpe za vozilo UNIMOG, nabavka sezonskog cvijeća i sadnog materijala za pješačke staze, nabavka kontejnera za smeće, te nabavke višenamjenskog specijalnog vozila. Nakon izvršenih analiza, a zbog što boljeg uvida u izvršenje budžeta, ova stavka je u Budžetu razdvojena na dvije stavke:

614423 - Održavanje zelenih površina i grad. ulica (mjes.finans. 40.000,00 KM) 480.000,00 KM,

614423 - Održavanje zelenih površina i grad. ulica (nab.stal.sred., opreme i dr.) 70.000,00 KM.

**615117**-**Kapitalni grantovi:** Ova budžetska stavka je smanjena za 526.200,00 KM, a izmjenjeni kapitalni projekti su analitički prikazani u tabeli rashoda budžeta.

Neki projekti su povećani iz razloga stvarnog izvršenja radova za ovu godinu, a neki su povećani zbog dodatnih i nepredviđenih radova. Neki projekti su smanjeni zbog početka radova pa neće teretiti ovu budžetsku godinu u planiranom iznosu, a neki su ukinuti kao stavke u budžetu, jer se nije krenulo sa njihovim ostvarenjem (za neke projekte tenderi nisu objavljeni), pa će biti predviđeni u narednoj godini. Pojedini projekti su zbog ukazane potrebe uvršteni kao nove stavke u budžetu.

**820000 - Izdaci-Nabavka stalnih sredstava -** Ova stavka uvećana u ukupnom iznosu 60.865,00 KM, a odnosi se na:

-821200 - Vatrogasni dom - proširenje**–** u cilju proširenja smještajnih kapaciteta vatrogasnog doma ova budžetska stavka je bila uvrštena u Budžet za 2019 god. u iznosu od 90.000,00 KM, ali je uvećana za 10.000,00 KM (Nakon okončanja tenderske procedure utvrđena je nešto veća vrijednost radova od planiranih vrijednosti).

-821221 – Javna rasvjeta sa LED svjetiljkama (Ova stavka je rebalansirana na iznos 315.865,00 KM- radi se o 12 mjesečnih rata po ugovoru od po 26.322,14 KM).

-821221 – Javna rasvjeta -nove nabavke i ugradnja- nova stavka u iznosu 150.000,00 KM (Prvobitnim budžetom nove nabavke i ugradnja bile su predviđene u okviru prethodne stavke-Javna rasvjeta sa LED svjetiljkama. U cilju lakšeg praćenja, evidencije i izvršenja budžeta ove stavke su prikazano odvojeno u budžetu.).

-821300 – nabavke specijalnog vozila za čišćenje snijega za Civilnu zaštitu u iznosu od 110.000,00 KM (Prvobitnim budžetom nabavka nije bila su predviđena).

Izmjenama i dopunama Budžet Općine Konjic za 2019.godinu umanjenje se u ukupnom iznosu za 135.000,00 KM.

 **N A Č E L N I K**

 **Emir Bubalo, dipl.ecc**